b'\n_START_ARTICLE_\nErnst Ferdinand Wenzel\n_START_SECTION_\nLiv og virke\n_START_PARAGRAPH_\nErnst Ferdinand Wenzel var elev av Friedrich Wieck, faren til Clara Schumann. Felix Mendelssohn-Bartholdy hentet ham til konservatoriet i Leipzig, og her underviste han blant annet Edvard Grieg og mange andre. Han sto i stadig kontakt med mange komponister, for eksempel Robert Schumann, som ble en venn, Louis Spohr, som Ole Bull \xc3\xb8nsket seg som l\xc3\xa6rer, og Carl Loewe, som var en kjent balladekomponist. Grieg, Johannes Brahms og mange andre dediserte komposisjoner til Wenzel._NEWLINE__NEWLINE_Etter at Wenzel under en konsert fikk problemer med hukommelsen gav han opp pianistkarrieren, og han var sjelden innstilt p\xc3\xa5 \xc3\xa5 spille selv for sine egne elever._NEWLINE_Som pedagog var Wenzel omstridt. Han kunne v\xc3\xa6re b\xc3\xa5de \xc2\xab\xc3\xa5ndfull og vittig\xc2\xbb, men n\xc3\xa5r han ikke var forn\xc3\xb8yd med elevenes prestasjoner hadde han en tendens til \xc2\xab\xc3\xa5 bruke munn\xc2\xbb og \xc2\xabover\xc3\xb8se dem med sarkasmer\xc2\xbb. En musikalsk ordbok fra 1887 beskriver ham som \xc2\xablitt av en original\xc2\xbb._NEWLINE_Wenzel var medarbeider i Neue Zeitschrift f\xc3\xbcr Musik helt fra starten. Tidsskriftet ble grunnlagt av Robert Schumann, Friedrich Wieck og pianistene Ludwig Schuncke og Julius Knorr i 1834, og blir fremdeles gitt ut._NEWLINE_Wenzel formidlet den f\xc3\xb8rste kontakten mellom Edvard Grieg og forlaget Peters i Leipzig. Peters publiserte etter hvert de fleste av Griegs komposisjoner.'